വാഹനം ഇടിപ്പിച്ച് കൊലപ്പെടുത്താന് ശ്രമം യുവാവ് അറസ്റ്റില് അടൂര്: ജനറല് ആശുപത്രിക്ക് മുന്നില് റോഡരികില് നിന്ന യുവാവിനെ വാഹനമിടിപ്പിച്ച് കൊലപ്പെടുത്താന് ശ്രമിച്ച കേസില് പറക്കോട് സ്വദേശി പിടിയില് . പറക്കോട് കൊച്ചുകുറ്റിതെക്കേതില് നിര്മ്മല് ജനാര്ദ്ദനന് കണ്ണപ്പന്31 നെയാണ് അടൂര് പൊലീസ് അറസ്റ്റുചെയ്തത്. അടൂര് സി.ഐ റ്റി.ഡി. പ്രജീഷിന്റെ നേതൃത്വത്തില് ഇന്നലെ രാവിലെ 9.30 ന് കുളക്കടയില്നിന്നാണ് അറസ്റ്റുചെയ്തത്. പന്തളം, കൊടുമണ്, അടൂര്,പത്തനംതിട്ട സ്റ്റേഷനുകളിലെ നിരവധി കേസുകളില് പ്രതിയാണ് ഇയാളെന്ന് പൊലീസ് വ്യക്തമാക്കി. വടക്കടത്തുകാവ് കിണറുവിളയില് ബിജോയ് തോമസ് 38നെ ചൊവ്വാഴ്ച രാത്രിയില് വാഹനമിടിപ്പിച്ച് കൊലപ്പെടുത്താന് ശ്രമിച്ച കേസിലാണ് അറസ്റ്റ്.The post വാഹനം ഇടിപ്പിച്ച് കൊലപ്പെടുത്താന് ശ്രമം യുവാവ് അറസ്റ്റില് first appeared on MalayalamExpressOnline.